Мухамед Шемзедин Хафис 2
Шта то значи што ми срце 
Тако силно, јако бије? 
Љубав њему неда мира 
Још и данас ка’ и прије.

А селмино мило око
На кога се тако смије?
Мене љуби седог старца 
Још и данас ка’ и прије,

„Срам те био, стар делио,
То за тебе више није!“
Ал’ младо је срце моје 
Још и данас ка’ и прије.

Ни умрети нема каде 
Хафис, јербо вазда пије, 
А уз чашу љуби, пева, 
Још и данас ка’ и прије.

Извор 
Јовановић, Јован Змај (1861). Источни бисер. Скупљене песме разних источних песника. стр. 16.

Јован Јовановић Змај
Георг Фридрих Даумер
Мухамед Шемсудин Хафиз
Преводи
1861.